Publication: Magyar Közlöny
Issue: MK-2010-33 (Year: 2010, Number: 33)
Era: contemporary
Section: „4. számú melléklet az 5/1993. (XII. 26.) MüM rendelethez
Paragraph Index: 775

11. Helyi egység létszám kategória: A kódnégyzetekbe a balesetet szenvedett munkavállaló munkahelyéül szolgáló helyi egységben dolgozó munkavállalók számának megfelelõ létszám-kategória (10. pont) kódszámot kell beírni. Amennyiben a munkáltató külön helyi egységgel nem rendelkezik, úgy az összlétszámnak megfelelõ kategória kódszámot kell szerepeltetni. Az ESAW-módszer a teljes munkaidõ egyenértékben számított munkavállalók számát veszi figyelembe. A teljes munkaidõ egyenértékben számított dolgozó meghatározása a munkáltató helyi egységében végzett gazdasági tevékenységben foglalkoztatott teljes munkaidõs alkalmazott szokásos éves átlagos munkaórájához viszonyítva történik. A helyi egység dolgozóinak teljes munkaidõ egyenértéke egyenlõ az ott dolgozók összes éves munkaórájának és az adott szektorra jellemzõ országos éves átlagos munkaórának a hányadosával. A legközelebbi egészszámra kell kerekíteni, kivéve a > 0 és < 1 értékeket, amelyet mindig 1-re kell kerekíteni. A „helyi egység” az a földrajzilag meghatározható helyszín, ahol a munkát általában végzik, vagy amely a munka bázisának tekinthetõ. Ha egy személy több helyen (szállítás, építõipar, karbantartás, felügyelet, ügynökölés) vagy otthon dolgozik, helyi egységnek azt a helyet kell tekinteni, ahonnan az utasításokat adják vagy ahol a munkát szervezik. Rendszerint ez egy önálló épület, egy épület része vagy legföljebb egy önálló épületcsoport. A vállalkozás helyi egysége tehát azoknak a munkavállalóknak a csoportja, akik földrajzilag egyazon telephelyen dolgoznak. A földrajzi meghatározottságot szigorúan kell érteni, mert egyazon munkáltató két egysége, amely különbözõ helyen található (ha mégoly közel esnek is egymáshoz) két helyi egységnek tekintendõ. Ugyanakkor egyetlen helyi egység több szomszédos adminisztratív területen is fekhet egyszerre. Az egység határait a telephely határai jelölik ki, ami azt jelenti, hogy például egy áthaladó közút nem szakítja meg a határvonalak folytonosságát. (B) A sérült (munkavállaló) adatai:

Source: https://magyarkozlony.hu/hivatalos-lapok/277645a997f40cdd67959c1d54a9184dd235d1be/dokumentumok/58ad5060a8f8ed122bb5018d7096d63b3ca06c51/letoltes